เป็นร้านขนมจีนที่อยู่ใกล้หอ แต่ไม่กล้าลองสักทีจนมาลองครั้งนึงแล้วติดใจนานเลย

ร้านนี้จะมีผักตั้งให้บนโต๊ะเยอะมากๆ น้ำยาขนมจีนก็มีให้เลือกอยู่เยอะเหมือนกัน เราชอบกินแกงเขียวหวานไก่ไปทีไรก็สั่งแต่น้ำแกงเขียวหวานไก่เท่านั้น เค้าให้เยอะมากเลยนะกินกันจนอิ่ม 

ในส่วนของราคานั้นแค่ 35 บาทเอง เราเห็นบางคนสั่งพิเศษตีนไก่ได้ด้วยน่าลองเหมือนกันนะ ถ้าจำไม่ผิดถ้าไปกินในช่วงเวลา 10 โมงถึง 4 โมงเย็นจะมีน้ำเก๊กฮวยแจกฟรี

พนักงานน่ารักมากบริการดีพูดจาดีเอาใจใส่มาก คือเรากินมาหลายครั้งมากในรอบ 2 อาทิตย์ที่ผ่านมา ติดอยู่อย่างเดียวถ้าใครไม่ชอบแมวเราไม่แนะนำให้ไปร้านนี้ เพราะจะมีแมวเดินไปเดินมาอยู่ เท่าที่เห็นก็ 2-3 ตัว แต่มันจะไม่มายุ่งกับเรานะไม่ต้องห่วง :)